**V Ý Z V A**

**na predkladanie ponúk**

 **(zákazka s nízkou hodnotou)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

Identifikácia verejného obstarávateľa

Názov verejného obstarávateľa: PROVENTUS

Adresa sídla/miesta podnikania: Ulica Rudolfa Mocka 1A, 841 04 Bratislava

IČO: 42254345

Typ verejného obstarávateľa: občianske združenie

Kontaktná osoba: Ing. Roman Tomica

tel. č.: +421 908 999 089

e-mail: proventus.sk@gmail.com

adresa hlavnej stránky verejného obstarávateľa (URL): www.ozproventus.sk

Názov zákazky

„**Dodávka technického a školiaceho vybavenia**“.

Druh zákazky

Zákazka na dodanie tovaru

Predpokladaná hodnota zákazky bez DPH: 1.331,48 EUR

Opis predmetu zákazky

Predmetom zákazky je zabezpečenie dodávky technického a školiaceho vybavenia v rozsahu podľa špecifikácie, ktorá je uvedená v Prílohe č. 1 tejto výzvy a podľa požiadaviek verejného obstarávateľa. Súčasťou zákazky sú všetky náklady priamo aj nepriamo súvisiace s predmetom zákazky (doprava technického a školiaceho vybavenia na miesto dodania, balné a všetky ostatné súvisiace náklady uchádzača v zmysle Prílohy č. 1 tejto výzvy a v súlade s Prílohou č. 3 tejto výzvy).

Spôsob určenia ceny

* 1. Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. [18/1996 Z. z.](https://www.slov-lex.sk/pravne-predpisy/SK/ZZ/1996/18/) o cenách v znení neskorších predpisov.
	2. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.
	3. Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:
* Navrhovaná celková zmluvná cena bez DPH,
* Sadzba DPH v % a vyčíslená hodnota DPH,
* Navrhovaná celková zmluvná cena vrátane DPH.
	1. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

Výsledok verejného obstarávania

písomná objednávka

Požadovaná lehota, resp. trvanie objednávky/zmluvy: do 28.02.2019.

Hlavné podmienky financovania a platobné dojednania

Predmet zákazky bude financovaný zo štrukturálnych a investičných fondov EÚ v rámci Operačného programu Ľudské zdroje a vlastných zdrojov verejného obstarávateľa. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom.

Všetky náklady a výdavky spojené s prípravou, spracovaním a predložením ponuky znáša uchádzač.

Verejný obstarávateľ si vyhradzuje právo neprijať ponuku, ktorá prekročí výšku finančných prostriedkov, ktorú má na daný účel vyčlenenú, t.j. sumu **1.597,78 EUR vrátane DPH**.

Podmienky účasti

Informácie a formálne náležitosti nevyhnutné na splnenie podmienok účasti týkajúce sa osobného postavenia

* 1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky.

**Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

* 1. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**Zdôvodnenie primeranosti určených podmienok účasti**

Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.

Kritériá na vyhodnotenie ponúk

Verejný obstarávateľ stanovil 1 kritérium na vyhodnotenie ponúk:

**Najnižšia cena za celý predmet zákazky v EUR vrátane DPH**

* 1. Uchádzač **musí** predložiť Návrh na plnenie kritérií vrátane vyplnenej Cenovej tabuľky uvedený v Prílohe č. 2 tejto výzvy.
	2. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek.

**Pravidlá pre uplatnenie a spôsob vyhodnotenia kritéria sú nasledujúce:**

**Úspešným uchádzačom sa stane uchádzač, ktorý vo svojej ponuke predloží najnižšiu cenu za celý predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR vrátane DPH, atď.**

Lehota na predkladanie ponúk

31. 1. 2019 do 18.00 hod.

Miesto a spôsob predloženia ponúk

Ponuky je možné predkladať v elektronickej **alebo** v listinnej podobe.

* 1. Ponuka predložená v **elektronickej podobe**:

Ponuka je doručená na emailovú adresu: proventus.sk@gmail.com.

Do predmetu e-mailu treba uviesť heslo: **„CENOVÁ PONUKA – Dodávka technického a školiaceho vybavenia“**

V prípade predloženia ponuky v elektronickej podobe musí byť uchádzačom predložená vyplnená **Príloha č. 2** a **Príloha č. 3**, obe podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne oskenované (scan) a doručené v lehote na predkladanie ponúk na vyššie uvedené mailové adresy.

Maximálna veľkosť prijatej pošty 1 doručeného e-mailu na e-mail kontaktnej osoby verejného obstarávateľa je max. 10 MB, a to vrátane príloh. V prípade, že veľkosť odosielanej pošty presahuje tento limit, verejný obstarávateľ odporúča uchádzačom rozdeliť ponuku do viacerých emailov a na túto skutočnosť verejného obstarávateľa vhodným spôsobom upozorniť (napr. do predmetu emailu uchádzač uvedie: **1. časť** cenovej ponuky - **„Dodávka technického a školiaceho vybavenia“, 2. časť cenovej** ponuky -**„Dodávka technického a školiaceho vybavenia“ a atď.**.

* 1. Ponuku v **listinnej podobe** uchádzač predloží na adresu:

PROVENTUS, Ulica Rudolfa Mocka 1A, 841 04 Bratislava

Ponuka musí byť označená nápisom: „*CENOVÁ PONUKA* - *NEOTVÁRAŤ! –* **„Dodávka technického a školiaceho vybavenia“**

Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).

V prípade predloženia ponuky v listinnej podobe musí byť uchádzačom predložená vyplnená
**Príloha č. 2 a Príloha č. 3**, obe podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača a doručené v lehote na predkladanie ponúk na vyššie uvedenú adresu verejného obstarávateľa.

Obsah ponuky uchádzača

* 1. Uchádzač predloží v elektronickej / listinnej ponuke:
* vyplnený a podpísaný Návrh na plnenie kritérií a cenová tabuľka s nacenenými položkami - **Príloha č. 2** tejto výzvy,
* vyplnenú a podpísanú - Písomnú objednávku - **Príloha č. 3** tejto výzvy.

Ak uchádzač nepredloží všetky požadované dokumenty podľa bodu 14. tejto výzvy a nebude možné uplatniť inštitút vysvetlenia/doplnenia v zmysle zákona, nebude jeho ponuka hodnotená.

Jazyk, v ktorom možno predložiť ponuky je slovenský jazyk.

Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

Ďalšie informácie

Úspešný uchádzač sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, v tomto prípade MŠVVaŠ SR, neumožňujú financovanie výdavkov vzniknutých z tohto obstarávania.

Dátum zaslania výzvy na predkladanie ponúk

21. 1. 2019

Prílohy k Výzve na predkladanie ponúk:

Príloha č. 1 - Opis predmetu zákazky

Príloha č. 2 - Návrh uchádzača na plnenie kritérií a Cenová tabuľka s jednotlivými položkami

Príloha č. 3 - Písomná objednávka

Príloha č. 1

**Opis predmetu zákazky:**

**„**Dodávka technického a školiaceho vybavenia**“**

Základné údaje

Názov / obchodné meno verejného obstarávateľa: PROVENTUS

Adresa sídla /miesta podnikania: Ulica Rudolfa Mocka 1A, 841 04 Bratislava

IČO: 42254345

Ulica č.: Ulica Rudolfa Mocka 1A

Obec: Bratislava

PSČ: 841 04

|  |  |  |  |
| --- | --- | --- | --- |
| **P. č.** | **Názov položky/ tovaru** | **Merná jednotka** | **Požadovaný počet****Kusov/balení** |
| **1.** | **2.1.1.Multifunkčná laserová tlačiareň** | **ks** | **1** |
| **2.** | **2.1.2. Laminátor** | **ks** | **1** |
| **3.** | **2.1.3.Stroj viazací** | **ks** | **1** |
| **4.** | **2.1.4.Prenosný projektor** | **ks** | **1** |
| **5.** | **2.1.5.Flipchart** | **ks** | **1** |

Podrobný opis predmetu zákazky:

2.1.1.Multifunkčná laserová tlačiareň

Nákup multifunkčnej laserovej tlačiarne na zabezpečenie realizácie aktivít projektu (napr. tlač, kopírovanie, skenovanie, faxovanie, a ďalšie). Počet: 1ks. Minimálne technické parametre: Laserová tlačiareň farebná, multifunkčná, A4 tlačiareň / skener / kopírka / fax, farebné dotykové LCD, 27 strán za minútu čiernobielo, 27 strán za minútu farebne, 600x 600dpi, CPU 1.2GHz, 256MB, DADF, duplex, USB 2.0, LAN, WiFi. Prípadne ekvivalent s obdobnou špecifikáciou a rovnakým účelom použitia.

2.1.2. Laminátor

Nákup laminátora pre zabezpečenie realizácie hlavných aktivít projektu. Počet: 1ks. Minimálne technické parametre: Laminátor min. šírka štrbiny 230mm, fólie max. 125 mikrónov. Prípadne ekvivalent s obdobnou špecifikáciou a rovnakým účelom použitia.

2.1.3.Stroj viazací

Nákup stroja viazacieho pre zabezpečenie realizácie hlavných aktivít projektu. Počet: 1ks. Minimálne technické parametre: Manuálny a/alebo automatický viazací stroj pre formát A4 a A3 pre každodenné použitie. Vhodný pre plastové chrbty pre krúžkovú väzbu. Jednoduché a intuitívne ovládanie. Kapacita dierovania: max. 20 hárkov papiera 80 g/m2. Kapacita viazania: max. 330 hárkov. Záruka: 2 roky. Prípadne ekvivalent s obdobnou špecifikáciou a rovnakým účelom použitia.

2.1.4.Prenosný projektor

Nákup dataprojektoru pre zabezpečenie realizácie hlavných aktivít v mieste realizácie vzdelávania cieľovej skupiny. Počet: 1ks. Minimálne technické parametre: mini projektor prenosný, nat. WXGA (1280x800), 800 ANSI lm, LED, kontrast 100000:1, repro 2W, USB 2.0, SD čítačka kariet, vnútorná pamäť 2GB; záruka: 2 roky. Prípadne ekvivalent s obdobnou špecifikáciou a rovnakým účelom použitia.

2.1.5.Flipchart

Nákup flipchartu pre zabezpečenie realizácie hlavných aktivít projektu. Počet: 1ks. Minimálne technické parametre: pevná a robustná konštrukcia s 2 výsuvnými postrannými magnetickými ramenami, robustným vyklápacím držiakom papierových blokov s háčikmi na variabilné uchytenie všetkých štandardných formátov a vyklápacou odkladacou lištou na odkladanie popisovačov; magnetický povrch a keramická úprava povrchu; popisovanie za sucha stierateľnými popisovačmi; ľahko nastaviteľná výška stojana pre ideálnu úroveň písania; odolný voči drobnému poškriabaniu; 2-postranné magnetické výsuvné ramená; záruka: 2 roky. Prípadne ekvivalent s obdobnou špecifikáciou a rovnakým účelom použitia.

Požadované súvisiace služby s dodaním predmetu zákazky: dodávka do sídla organizácie.

Miesto/miesta dodania: Ulica Rudolfa Mocka 1A, 841 04 Bratislava

Lehota dodania tovaru: do 28.02.2019

Splatnosť faktúry: 30 dní

Príloha č. 2

**NÁVRH UCHÁDZAČA**

**NA PLNENIE KRITÉRIÍ A CENOVÁ TABUĽKA**

**Názov zákazky: *„***Dodávka technického a školiaceho vybavenia***“.***

Základné údaje

Názov / obchodné meno uchádzača:

Adresa sídla /miesta podnikania uchádzača:

IČO:

Ulica č.:

Obec:

PSČ

Uchádzač vyhlasuje, že **JE / NIE JE**\* platiteľom DPH.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **P. č.** | **Názov položky/ tovaru** | **Merná jednotka** | **Požadovaný počet****kusov/balení** | **Cena****za 1 ks****v EUR****bez****DPH** | **Sadzba****DPH v****%** | **Suma****DPH****v EUR** | **Cena za 1 ks v EUR s DPH** | **Celková cena****za požadované množstvo****v EUR****bez****DPH** | **Suma DPH v EUR** | **Celková cena****za požadované množstvo v EUR****s DPH** |
| **1.** | 2.1.1.Multifunkčná laserová tlačiareň | **ks** | **1** |  |  |  |  |  |  |  |
| **2.** | 2.1.2. Laminátor | **ks** | **1** |  |  |  |  |  |  |  |
| **3.** | 2.1.3.Stroj viazací | **ks** | **1** |  |  |  |  |  |  |  |
| **4.** | 2.1.4.Prenosný projektor | **ks** | **1** |  |  |  |  |  |  |  |
| **5.** | 2.1.5.Flipchart | **ks** | **1** |  |  |  |  |  |  |  |
| **Kritérium na vyhodnotenie ponúk** Najnižšia cena v EUR vrátane DPH za celý predmet zákazky |  |  |  |

**Cena stanovená za celý predmet zákazky obsahuje všetky náklady súvisiace s predmetom obstarávania v súlade s opisom predmetu zákazky. V súvislosti s touto zákazkou nevzniknú verejnému obstarávateľovi žiadne iné dodatočné náklady.**

V......................... dňa .............2019

–––––––––––––––––––––––––––––––––––

Meno, priezvisko

funkcia

 **podpis uchádzača/štatutárneho orgánu /osoby splnomocnenej na konanie\*** za uchádzača

+ odtlačok pečiatky uchádzača (v prípade ak sa vyžaduje pri konaní uchádzača v zmysle zápisu do príslušného registra, do ktorého je uchádzač zapísaný)

\*Nehodiace sa prečiarknuť

Príloha č. 3

Písomná objednávka

 *V prílohe*